28 मई को नागालैंड में एकमात्र लोकसभा सीट के लिए सत्तारूढ़ एनडीपीपी और विपक्षी एनपीएफ के बीच सीधी लड़ाई होगी। यह कहना है रिटर्निंग ऑफिसर एम पैटन का। पैटन ने बताया कि सीनियर नेशनलिस्ट डेमोक्रेटिक प्रोग्रेसिव पार्टी ( एनडीपीपी ) नेता तोखेहो येपथोमी और नगा पीपुल्स फ्रंट के पूर्व विधायक सी अशोक जामिर ने कल शाम आधिकारिक समय की समाप्ति तक नामांकन वापस नहीं लिया था। नागालैंड की इस एक सीट के लिए केवल दो ही उम्मीदवार मैदान में हैं।